text: De fleste danskere vil gerne af med afgifter
  13 marts 2013 kl. 12.35
  En undersøgelse om grænsehandel viser, at 54 procent af danskerne synes, det er en god idé med lavere afgifter på øl og vand.
  I undersøgelsen deltog 1.000 danskere.
  54 procent svarer, at det er en god idé med lavere afgifter på øl og vand.
  65 procent mener, at det vil mindske grænsehandlen, hvis afgifterne bliver sat ned.
  Det er De samvirkende købmænd, der har offentliggjort undersøgelsen.
  Meget tyder på, at der er markante afgifts-nedsættelser på vej på øl og vand. I dag var Venstres formand Lars Løkke Rasmussen syd for grænsen for at se på grænsehandlen, og han er en af arkitekterne bag forslaget om afgiftsnedsættelse.
  Hvis afgifterne halveres får det følgende konsekvenser:
  En kasse med 30 pilsnerøl bliver 18,75 kroner billigere, og en kasse med 24 sodavand bliver 12,30 kroner billigere.
  Selvom de handlende i undersøgelsen bakker op om en afgiftsnedsættelse, så er virkeligheden, at mange kører ned over grænsen for at købe alt muligt andet end bare øl og vand. 
  På grund af en momsforskel på fødevarer på 18 procent er varerne langt billigere i Tyskland.
  TV Syd har mere i aften.
  